L 45/1460
FI
Euroopan unionin virallinen lehti
24.2.2022
KOMISSIO PILOTTIHANKKEET
LUKU PP 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PP 07 21
(jatkoa)
PP 07 21 05
(jatkoa) Selvitysosa Määräraha on tarkoitettu kattamaan edellisiltä vuosilta pilottihankkeen puitteissa maksamatta olevat sitoumukset.
Yleisesti pelätään, että teknologian edistysaskeleet (etenkin tekoälyn aikakaudella) voivat synnyttää työttömyyttä.
Vaikka monia työpaikkoja ehkä katoaakin, niiden tilalle luodaan uusia.
Pelaaminen on mullistamassa kulttuuriamme ja määrittelemässä uudelleen niitä tapoja, joilla nuoret kuluttavat viihdettä.
Pelaamisesta on nopeasti tulossa aikamme tärkein ja vaikutusvaltaisin toiminto.
Maailmassa on nyt yli 2,5 miljardia pelaajaa, jotka käyttivät peleihin 152,1 miljardia dollaria vuonna 2019.
Nämä luvut kasvavat vuosittain melkein 10 prosenttia.
Euroopassa 54 prosenttia unionin väestöstä pelaa videopelejä, mikä tarkoittaa noin 250:tä miljoonaa pelaajaa unionissa, ja heidän keskimääräinen peliaikansa viikkoa kohti on 8,7 tuntia.
Pelit eivät ole ainoastaan kasvava taloudellinen ja kulttuurinen voimatekijä vaan myös uusi sosiaalinen toiminto, jonka äärelle ihmiset kokoontuvat yhteen millä tahansa verukkeella.
Oppimaan, luomaan yhteyksiä, ilmaisemaan itseään, jakamaan tietoja ja kokemuksia ja jopa osallistumaan uudenlaiseen työskentelyyn tai taloudelliseen toimintaan.
Peliurheilu on leviämässä hurjaa vauhtia, ja se alkaa kilpailla perinteisten urheilutapahtumien kanssa.
Vuonna 2019 yli 100 miljoonaa ihmistä seurasi League of Legends -pelin maailmanmestaruuskilpailuja, jotka paitsi vakiinnuttivat pelin aseman suosituimpana e-urheilulajina myös tekivät tilaisuudesta yhden maailman suosituimmista kulttuurita­ pahtumista.
Toisena esimerkkinä pelaamisen voimasta on Roblox, interaktiivinen palikoista koostuva pelimaailma, jossa nuoret ohjelmoijat voivat ansaita elantonsa luomalla ja jakamalla pelejä yli 120 miljoonan pelaajan yhteisössä.
Sen seitsemäs vuotuinen Bloxy Awards -palkintoseremonia, joka järjestettiin Robloxin pelimaailmassa, houkutti yli 4 miljoonaa samanaikaista pelaajaa show’n huippuhetkellä ja kokosi 100 000 dollarin potin voittoa tavoittelemattomille yhteisöille.
Pelkästään tarkastelemalla faktoja ja seuraamalla, miten suuri vaikutus videopeleillä jo on nykyisiin sukupolviin, käy selväksi, että hallitusten ja päättäjien on kiireellisesti opittava tuntemaan paremmin pelaamista ja selvitettävä, miten Eurooppa voi ottaa älykkäämmän ja aktiivisemman roolin paitsi pelien käytössä myös niiden luomisessa.
Toimenpiteet ja tulokset Tässä pilottihankkeessa luodaan sellaisten asiantuntijoiden, ajattelijoiden ja johtajien poikkitieteellinen eurooppalainen verkosto, jotka ovat halukkaita jakamaan visionsa pelaamisen arvosta ja potentaalista yhteiskuntamme, kulttuurimme ja taloutemme tulevaisuuden kannalta.
Verkosto järjestää ajatustenvaihtoa varten kokouksia keskeisten toimialojen sidosryhmien ja vaikuttajaryhmien kanssa esimerkiksi politiikan, rahoituksen, lainsäädännön, koulutuksen, kulttuurin, tieteen ja terveyden alalla ja pyrkii hahmottelemaan pelejä koskevan eurooppalaisen agendan.
Jotta voitaisiin turvata kaikkien keskustelujen ja johtopäätösten täysi riippumattomuus, on tärkeää pitää verkosto jo alusta lähtien erillään kaupallis- tai taloudellisvetoisten yhteisöjen ja eturyhmien vaikutuspiiristä.
Tämä tarkoittaa, että jäsenet osallistuvat henkilökohtaisella tasolla eivätkä edusta mitään tiettyä yritystä tai organisaatiota.
Kaikissa näissä kokouksissa tehtyjen havaintojen ja johtopäätösten perusteella laaditaan jaettavissa olevia raportteja, joissa esitetään strategisia aloja peliteollisuuden ja julkisen sektorin väliselle yhteistyölle, etenkin eurooppalaisella tasolla, jotta voidaan lisätä ymmärrystä Euroopan videopelialan edessä olevista mahdollisuuksista ja haasteista.
PP 07 21 07
Pilottihanke – Perustulon (BIG) sähköiset maksukortit syrjäytyneille henkilöille: innovatiivinen rahoitustapa ja toimintaväline, jolla edistetään äärimmäisessä köyhyydessä elävien henkilöiden sosiaalietuuksien tehokkaampaa maksamista